Zujūnų herbas

Zujūnų herbas – pagrindinis Zujūnų kaimo ir Zujūnų seniūnijos (Vilniaus rajono savivaldybė) heraldikos atributas.

 Aprašas 

Auksiniame herbo skyde vaizduojamos trys žalios ir raudonos spalvos verbos, turinčios sidabrinės spalvos gėlyčių elementų.

 Simbolika 

Herbo simbolis – trys verbos. Vilniaus krašto verbų rišimo tradicija pretenduoja būti įrašyta į UNESCO nematerialaus paveldo sąrašą.Lietuvos heraldikos komisija. 2022-08-23, Facebook.com (tikrinta 2022-11-26). Pasirinkimą vaizduoti tris verbas lėmė faktas, kad per Verbų sekmadienį paprastai nešama ne viena verba, bet puokštė, kurią sudaro trys ir daugiau verbų. Populiariausios Vilniaus krašto verbų spalvos – aukso, žalumos ir raudonų atspalvių verbos, todėl Zujūnų herbo spalvos – auksinė, sidabrinė, žalia ir raudona. Nuo XIX a. Zujūnų seniūnijos apylinkės žinomos kaip Vilniaus krašto verbų kūrimo centras. Netoli Zujūnų veikia Čekoniškių verbų ir buities seklyčia, kurioje yra populiarinamas verbų pynimo menas.

 Istorija 

2022 m. spalio 28 d. dekretu Nr. 1K-1154 herbą patvirtino Lietuvos prezidentas Gitanas Nausėda. Herbo etalono autorius – dailininkas Rolandas Rimkūnas.Zujūnų herbas. Vrsa.lt (tikrinta 2025-09-17).

 Šaltiniai 

Herb
Kategorija:2022 m. patvirtinti Lietuvos gyvenviečių herbai
Kategorija:Vilniaus rajono savivaldybės gyvenviečių herbai
Kategorija:Lietuvos miestelių herbai